בס"ד
עבודת כיתה בנושא חול אפסי/דליה רביקוביץ – בעז הלר ומתן קמינקר:
1. מה קרה בין שני בני הזוג המתוארים בשיר?
2. מה הרגיש כל אחד מהם? מה חשב כל אחד מהם?
3. מה הבעיה?
4. איך אפשר לפתור אותה?
5. אם היית ידיד/ה של הדוברת מה היית מציע/ה לה לעשות? נמק דבריך.
6. אם היית ידיד של הגבר בשיר מה היית מציע לו לעשות? נמק דבריך.
7. למה קוראים לשיר חול אפסי?

תשובות:
1. מה שקרה בין בני הזוג המתוארים בשיר הוא שהיחסים ביניהם מתפרקים והם כל הזמן מנסים לשקם את היחסים. בגלל שכתוב בשיר "גם אז שוב הלכנו לשפת הים". המערכת יחסים ביניהם מצערת כי היא (הדוברת) רוצה לעשות שינוי ביחסים ביניהם אך בן זוגה מתנגד לדבר על נושא הבעיות בזוגיות. וכל פעם הוא נותן תירוץ אחר. בגלל שכתוב בשיר "ואני אמרתי שוב שמה יהיה והוא אמר שעכשיו מוקדם לדבר". מערכת היחסים ביניהם מתוארת כחול מתפורר כמטאפורה לקשיים הזוגיים העמוקים בינהם. בסופו של דבר בשיר כתוב "הכל התפורר לי כמו חול". זה מראה על התפרקות היחסים ביניהם באופן טוטאלי.

2. הדוברת הרגישה שהיא היחידה שמנסה לשפר את היחסים ובן זוגה אינו משתף פעולה. הדוברת מראה רצון רב לשיקום היחסים בכך שכתוב בשיר "ואני אמרתי שוב שכל כך הרבה פעמים, וכל כך הרבה פעמים". מה שמראה על רצון להישאר במערכת היחסים הזאת.
הגבר מרגיש שהיחסים כבר התפרקו לגמרי וכל הזמן דוחה את הנסיונות של בת זוגו לשיקום היחסים.

3. הבעיה היא שכל אחד מביע צד אחר ביחסים. הדוברת מחפשת לשיפור היחסים והגבר כבר הכריז על סופם. כמו שכתוב בשיר "והוא אמר שעכשיו מוקדם לדבר".

4. הדרך לפתור את הבעיה היא שהגבר קצת יותר יזרום עם האישה בנסיונות לשיפור היחסים. בגלל שבשיר רואים שהוא לא מאוד זורם עם האישה בגלל שכתוב בשיר "והוא אמר שעכשיו מוקדם לדבר".

5. הייתי אומר לה בתור הידיד שלה שאם הגבר לא רוצה להישאר איתה ביחסים כאלה אז עדיף לה לעזוב אותו בגלל שהוא כנראה לא האדם הנכון עבורה להיות איתו ביחסים כאלה בגלל שיחסים מהסוג הזה צריכים להיות משהו ששני בני הזוג רוצים בגלל שזוגיות היא רצון שני הצדדים אז אם לא מסתדר צריך לפרק את היחסים אפילו אם מגיע עם זה הרבה עצב.

6. בתור ידיד של הגבר הייתי אומר לו שאם הוא לא רוצה ביחסים האלה אז עדיף שהם לא יהיו בני זוג בגלל שאם הוא לא רוצה להיות איתה עכשיו למה שהוא ירצה להיות איתה עד יום מותו.

7. קוראים לשיר חול אפסי בגלל שאפס זה המחסור במשהו ובגלל שהיא השוותה בשיר עצמו את היחסים לחול זה כנראה מראה על זה שהדוברת חושבת שהיחסים ביניהם כבר לא קיימים בגלל ששוב אפס הוא המחסור במשהו. וההשוואה לחול מלכתחילה קרתה בגלל שחול נהרס בקלות ברגע שדורכים עליו כמו היחסים ביניהם שלא עבדו בגלל שהגבר "דרך" עליהם.
